Rakstiskās izsoles nolikums

pastāvīga tirdzniecības laukuma Miera ielā 1, Salaspilī

nomas tiesību izsolei

Pielikums Nr.2

**Pastāvīga tirdzniecības laukuma nomas līgums Nr*. (projekts)***

Salaspilī, Dokumenta datums ir tā

elektroniskās parakstīšanas datums

**Latvijas Nacionālais botāniskais dārzs**,reģ.Nr.40900041256,tā direktora p.i. Arta Vītiņa personā, kurš rīkojas saskaņā ar Nolikumu, (turpmāk - **Iznomātājs**),

un

**\_\_\_\_\_\_\_\_\_\_\_,** reģ.Nr.\_\_\_\_\_\_\_\_, tās \_\_\_\_\_\_\_\_\_\_\_ personā, kurš darbojas uz \_\_\_\_\_\_\_\_ pamata, (turpmāk –**Nomnieks)** no otras puses,

turpmāk tekstā kopā vai atsevišķi saukti –**Puses/Puse**, pamatojoties uz Iznomātāja \_\_.\_\_.2025. organizētās izsoles rezultātiem,

izsakot savu brīvi radušos gribu, bez maldības, viltus vai spaidiem, noslēdz līgumu (turpmāk–Līgums) par sekojošo:

**1. Līguma priekšmets**

1.1. Iznomātājs nodod un Nomnieks pieņem nomas lietošanā pastāvīgu tirdzniecības laukumu (turpmāk tekstā - Objekts) ar **platību 900 m²,** kas atrodas Miera ielā 1, Salaspilī, Salaspils novadā, LV – 2169, atbilstoši teritorijas plānam, kas ir šī Līguma Pielikums Nr.1 un ir Līguma neatņemama sastāvdaļa.

1.2. Nomāšanas mērķis -/*saskaņā ar dalībnieka pieteikumu izsolei*/.

1.3. Iznomātā Objekta robežas Nomniekam dabā ir ierādītas un tās ir zināmas.

1.4. Objekts tiek nodots Nomniekam tādā tehniskajā stāvoklī, kāds tas ir Līguma parakstīšanas brīdī. Šis stāvoklis Nomniekam ir zināms un Nomnieks apņemas neizvirzīt Iznomātājam pretenzijas par šīs vietas tehnisko stāvokli.

1.5. Par Objekta nodošanu Nomniekam lietošanā tiek sastādīts un abpusēji parakstīts nodošanas- pieņemšanas akts 2 (divos) eksemplāros, no kuriem viens eksemplārs paliek Iznomātājam otrs Nomniekam. Pēc abpusējas parakstīšanas nodošanas - pieņemšanas akts tiek pievienots kā Līguma pielikums un kļūst par Līguma neatņemamu sastāvdaļu.

1.6. Ja tiek pieņemti jauni vai grozīti spēkā esošie likumi, Ministru kabineta noteikumi vai citi normatīvie akti, kuri ietekmē Līguma izpildi, Pusēm jāievēro tajos minēto normu nosacījumi, bet nepieciešamības gadījumā Puses nekavējoties noformē attiecīgus grozījumus Līgumā.

1.7. Līgums ir saistošs Pušu struktūrvienībām, darbiniekiem un pilnvarotajiem pārstāvjiem.

**2. Līguma termiņš**

2.1. Līgums stājas spēkā ar tā abpusējas parakstīšanas brīdi un ir spēkā 5 (*piecus*) gadus, t.i. līdz \_\_.\_\_.2030.

2.2. Pusēm rakstiski vienojoties, Līguma darbības termiņš var tikt pagarināts, ievērojot nosacījumu, ka nomas līguma kopējais termiņš nedrīkst pārsniegt [Publiskas personas finanšu līdzekļu un mantas izšķērdēšanas novēršanas likumā](https://likumi.lv/ta/id/36190-publiskas-personas-finansu-lidzeklu-un-mantas-izskerdesanas-noversanas-likums) noteikto nomas līguma termiņu.

**3. Maksājumi un līgumsods**

3.1. Objekta nomas maksa, kas noteikta atbilstoši izsoles rezultātiem (turpmāk - nomas maksa) par Līguma 1.1.punktā minētā Objekta lietošanu mēnesī ir EUR **\_\_\_\_** (\_\_\_\_\_ euro un \_\_ centi), tajā skaitā:

- nomas maksa – EUR **\_\_\_\_\_\_** (\_\_\_\_\_\_ euro un \_\_\_\_ centi);

- pievienotās vērtības nodoklis 21 % apmērā – EUR **\_\_\_\_\_** (\_\_\_\_ euro un \_\_ centi).

3.2. Ja valstī mainās nodokļu normatīvais regulējums, Iznomātājs izraksta rēķinu, atbilstoši valstī spēkā esošajām nodokļu likmēm uz rēķina izrakstīšanas brīdi.

3.3. Līgumā noteikto nomas maksu Nomnieks maksā Iznomātājam vienu reizi mēnesī par kārtējo mēnesi pēc Iznomātāja rēķina saņemšanas. Maksājums atzīstams par saņemtu brīdī, kad maksājuma summa ir ieskaitīta Iznomātāja kontā.

3.4. Līdz katra mēneša 10.datumam Iznomātājs izraksta rēķinu par maksājamo nomas maksu un nosūta elektroniski to Nomniekam uz Nomnieka e- pastu:\_\_\_\_\_\_.. Ja Nomnieks dažādu apstākļu dēļ nav saņēmis šajā punktā minētos rēķinus līdz mēneša 15.datumam, Nomniekam ir pienākums nekavējoties par to rakstveidā paziņot Iznomātājam, bet Iznomātājam ir pienākums nekavējoties pēc šāda Nomnieka paziņojuma saņemšanas nosūtīt Nomniekam jaunus rēķinus šajā Līguma punktā norādītajā kārtībā. Rēķina nesaņemšana neatbrīvo Nomnieku no pienākuma veikt Līgumā noteikto nomas maksas apmaksu Līgumā noteiktajos termiņos. Ja Nomnieks nav informējis Iznomātāju par to, ka nav saņēmis kārtējo rēķinu, uzskatāms, ka Nomnieks rēķinu ir saņēmis un Iznomātājs ir tiesīgs piemērot normatīvajos aktos un Līgumā noteiktās sankcijas par saistību izpildes nokavējumu.

3.5. Nomnieks maksā Iznomātājam par komunālajiem - elektroenerģiju, ūdeni (ja attiecināms) un citiem pakalpojumiem (ja attiecināms), kurus tas saņem ar Iznomātāja starpniecību, pēc spēkā esošajiem tarifiem, saskaņā ar Iznomātāja izrakstītiem rēķiniem par iepriekšējo mēnesi, tos apmaksājot 10 (desmit) dienu laikā no rēķina saņemšanas dienas. Ja Nomnieks dažādu apstākļu dēļ nav saņēmis šajā punktā minētos rēķinus līdz 15.datumam, Nomniekam ir pienākums nekavējoties par to rakstveidā paziņot Iznomātājam, bet Iznomātājam ir pienākums nekavējoties pēc šāda Nomnieka paziņojuma saņemšanas nosūtīt Nomniekam jaunus rēķinus šajā Līguma punktā norādītajā kārtībā.

3.6. Par citiem pakalpojumiem (sadzīves atkritumu izvešana, u.c.) Nomnieks norēķinās patstāvīgi, slēdzot atsevišķus līgumus ar attiecīgo pakalpojumu sniedzējiem.

3.7. Ja Nomnieks noteiktajā termiņā pilnībā neizpilda Līguma 3.1. un/vai 3.3. punktā, un 3.5.punktā minētās saistības, tad Iznomātājam ir tiesības pieprasīt Nomniekam maksāt līgumsodu 0.5% apmērā no savlaicīgi nesamaksātās summas, par katru nokavēto maksājuma dienu.

3.8. Visi Nomnieka veiktie maksājumi vispirms tiek ieskaitīti līgumsoda samaksā un tikai pēc tam pamatparāda dzēšanā.

3.9. Līgumsoda samaksa neatbrīvo Nomnieku no pārējo ar šo Līgumu uzņemto saistību vai no tā izrietošo saistību izpildes.

3.10. Līdzēji atzīst un apstiprina, ka elektroniski sagatavots rēķins ir derīgs bez paraksta saskaņā ar Grāmatvedības likuma 11.pantu un ja uz tā norādīta piezīme “Rēķins ir sagatavots elektroniski un derīgs bez paraksta”. Līdzēji vienojas, ka šādi nosūtīts rēķins tiek uzskatīts par nogādātu Nomniekam un Nomnieks to ir saņēmis otrajā darba dienā no dienas, kad tas tiek izsūtīts uz šajā punktā norādīto elektronisko pasta adresi.

**4. Iznomātāja pienākumi un tiesības**

4.1. Iznomātājs apņemas Līguma darbības laikā nepasliktināt Nomnieka lietošanas tiesības uz Objektu vai jebkādu daļu no tā un apņemas netraucēt Nomnieku lietot to.

4.2. Šī Līguma darbības laikā Iznomātājs apņemas neiznomāt Objektu citām fiziskajām vai juridiskajām personām, nepārdot, nedāvināt vai jebkādā citā veidā to neatsavināt vai neapgrūtināt.

4.3. Iznomātājam jebkurā laikā ir tiesības pārliecināties, vai Nomnieks ievēro visas ar šo Līgumu uzņemtās saistības, tai skaitā apsekot Objektu dabā un aizpildīt apsekošanas aktu.

4.4. Iznomātājs neuzņemas atbildību par pārtraukumiem elektroenerģijas un ūdens piegādē (ja Nomniekam ir izveidoti elektroenerģijas un ūdens pieslēgumi Objektam), kas radušies no Iznomātāja neatkarīgu apstākļu dēļ, kā arī iekšējās elektroapgādes sistēmas avāriju gadījumā, ja tās novēršanai ir nepieciešams atslēgt elektroenerģijas piegādi.

**5. Nomnieka pienākumi un tiesības**

5.1. Nomnieka pienākums ir godprātīgi pildīt šajā Līgumā noteiktos pienākumus, norēķināties ar Iznomātāju par Objekta lietošanu - laikā un pilnībā jāmaksā noteiktā nomas maksa, pievienotās vērtības nodoklis, kā arī citi nodokļi un nodevas, kas var tikt attiecināti uz iznomāto Objektu, kā arī komunālie maksājumi (ja attiecināmi).

5.2. Nomnieks ir tiesīgs izmantot Objektu, ievērojot Līguma noteikumus, tai skaitā:

5.2.1. izmantot Objektu atbilstīgi tiem mērķiem un noteikumiem, kādiem tas iznomāts;

5.2.2. sakopt un uzturēt kārtībā lietošanā nodoto Objektu*;*

5.2.3. nepieļaut auglīgās augsnes virskārtas iznīcināšanu vai tās kvalitātes pasliktināšanos;

5.2.4. ievērot darba aizsardzības un drošības tehnikas, ugunsdrošības, higiēnas noteikumu prasības;

5.2.5. izmantot tikai drošības standartiem atbilstošu iekārtas un aprīkojumu;

5.2.6. tirdzniecības darbība tiek veikta ievērojot noteiktās Objekta robežas.

5.3. Nomnieks ir pilnībā atbildīgs par visu ar Līgumu uzņemto saistību un pienākumu izpildīšanu. Nomniekam ir pienākums atlīdzināt jebkādus zaudējumus, kas radušies Iznomātājam, sabiedrībai vai videi Nomnieka vainas, prettiesiskas rīcības (darbības vai bezdarbības) dēļ.

5.4. Nomniekam ir tiesības nodot Objektu lietošanā trešajai personai, kas nav šī Līguma puse, tikai ar Iznomātāja rakstisku piekrišanu. Visa atbildība par līgumsaistību izpildi saglabājas Nomniekam.

5.5. Nomniekam ir pienākums 5 (piecu) darba dienu laikā rakstiski informēt Iznomātāju par to, ka ir pieņemts tiesas nolēmums par Nomnieka maksātnespējas procesa uzsākšanu.

5.6. Nomniekam nav tiesību ierobežot Iznomātāja darbinieku pārvietošanos iznomātajā Objektā, kas saistīti ar darba pienākumu veikšanu.

5.7. Līgumam beidzoties, tajā skaitā ja Līgums tiek izbeigts 7.2. punktā noteiktajā kārtībā, Nomnieks sakārto Tirdzniecības vietu (izvāc kustamas lietas, ja tādas ir, iztīra u.t.t.) un nodod to lietošanas kārtībā Iznomātājam. Pieļaujams normāls nolietojums, atbilstoši ekspluatācijas ilgumam. Puses pieņemšanas - nodošanas aktā fiksē stāvokli nodošanas brīdī.

5.8. Nedz Līguma darbības laikā, nedz arī pēc Līguma darbības izbeigšanās Iznomātājs neatlīdzina Nomniekam jebkādus Objektā izdarītos Nomnieka ieguldījumus un izdevumus, neatkarīgi no tā, vai tie ir nepieciešamie, derīgie vai greznuma izdevumi un neatkarīgi no tā, uz kāda pamata un kādā termiņā tiek izbeigta Līguma darbība. Nomniekam nav tiesību veikt Objektā būvdarbus. Visi un jebkādi Objekta uzlabojumi un labiekārtošanas darbi ir rakstveidā saskaņojami ar Iznomātāju.

**6. Nomas noteikumu maiņa un strīdu izskatīšanas kārtība**

6.1. Attiecības, kas nav paredzētas šajā Līgumā, tiek noteiktas saskaņā ar Latvijas Republikā spēkā esošajiem tiesību aktiem.

6.2. Pusēm rakstveidā vienojoties, Līgumā var tikt izdarīti jebkādi grozījumi un papildinājumi.

6.3. Šis Līgums ir saistošs abām Pusēm, kā arī abu Pušu tiesību pārņēmējiem.

6.4. Domstarpības starp Pusēm un attiecības, kas saistītas ar Līguma izpildi, tiek risinātas sarunu ceļā,

bet, ja vienošanās netiek panākta, strīds risināms tiesā Latvijas Republikas tiesību aktos noteiktajā kārtībā.

**7. Līguma izbeigšana**

7.1. Šis Līgums izbeidzas un zaudē savu likumīgo spēku:

7.1.1. beidzoties 2.1.punktā noteiktajam Līguma termiņam;

7.1.2. pusēm rakstveidā vienojoties, pirms Līguma termiņa beigām;

7.1.3. ja Objekts nepieciešams tālākai Iznomātāja saimnieciskās darbības nodrošināšanai  par to

6 (sešus) mēnešus iepriekš rakstveidā brīdinot  Nomnieku;

7.1.4. tā laušanas gadījumos saskaņā ar Līguma turpmākajiem noteikumiem.

7.2. Iznomātājs ir tiesīgs vienpusēji lauzt Līgumu pirms termiņa, par to brīdinot Nomnieku vismaz 5 (piecas) dienas iepriekš neatlīdzinot zaudējumus, ja:

7.2.1. šajā Līgumā noteikto maksājumu samaksas kavējums pārsniedz 30 dienas;

7.2.2. Iznomātājam ir kļuvis zināms, ka Nomnieks likumā noteiktajā kārtībā ir pasludināts par maksātnespējīgu vai bankrotējošu, vai ir apturēta Nomnieka saimnieciskā darbība, vai ir uzsākta tās izbeigšana citu iemeslu dēļ;

7.2.3. Nomnieks izmanto iznomāto Objektu citiem mērķiem nekā 1.2. punktā minētajam;

7.2.4. Nomnieks neievēro vai neizpilda normatīvo tiesību aktu prasības, un/vai pārkāpj jebkuru no  šī Līguma noteikumiem, un pēc Iznomātāja rakstveida brīdinājuma saņemšanas, nenovērš tajā norādīto pārkāpumu Iznomātāja norādītajā termiņā;

7.2.5. Nomnieks Objektu bez Iznomātāja rakstveida piekrišanas iznomā trešajām personām;

7.2.6. Līgumu nav iespējams izpildīt tāpēc, ka Līguma izpildes laikā attiecībā uz Nomnieku ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

7.3. Pēc nomas attiecību izbeigšanās, Iznomātāja rakstiskā uzaicinājumā norādītajā termiņā (ne ilgāku kā 30 (trīsdesmit) dienas), Nomnieks nodod Iznomātājam Objektu ar nodošanas pieņemšanas aktu.

7.4. Ja pēc nomas attiecību izbeigšanās, un Iznomātāja uzaicinājumā norādītā termiņa Objekts netiek nodots Iznomātājam saskaņā ar līguma 7.3.punktu, bijušais Nomnieks par Objekta nodošanas nokavējumu Iznomātājam maksā līgumsodu 0.5% apmērā no pēdējā gada nomas maksas par katru nokavēto dienu.

7.5. Ja Nomnieks pēc Iznomātāja diviem rakstiskiem uzaicinājumiem neierodas uz nodošanas-pieņemšanas akta parakstīšanu, Iznomātājs vienpusēji pieņem iznomāto Objektu. Visa tajā brīdī Objektā esošā kustamā manta tiks uzskatīta par pamestu mantu un Iznomātājs būs tiesīgs pārņemt to savā īpašumā.

7.6. Nododot Objektu atpakaļ Iznomātājam, Nomniekam ir pienākums atbrīvot Objektu no Nomnieka īpašumā un turējumā esošām kustamām lietām.

7.7. Nomnieks piekrīt, ka jebkura Nomnieka kustamā manta, kas pēc nodošanas- pieņemšanas akta parakstīšanas atradīsies Objektā, tiks atzīta par pamestu mantu un Iznomātājs būs tiesīgs pārņemt to savā īpašumā.

7.8. Ja Līgums tiek izbeigts 7.2. punktā noteiktajā kārtībā, Nomnieks maksā līgumsodu EUR 100,00 apmērā.

**8. Nepārvarama vara**

8.1. Puses neatbild par Līguma saistību neizpildi vai izpildes nokavējumu, ja minētā neizpilde vai nokavējums ir saistīti ar nepārvaramas varas apstākļiem. Ar nepārvaramas varas apstākļiem Līgumā saprotami jebkuri civiliedzīvotāju nemieri, sacelšanās, karš, streiki, ugunsgrēki, plūdi, citas stihiskas nelaimes un citi tamlīdzīgi apstākļi, kas traucē Līguma izpildi un kurus Pusēm nav iespējams ietekmēt.

8.2. Pusei, kuru ietekmējuši nepārvaramas varas apstākļi, ir nekavējoties par to jāziņo otrai Pusei (pievienojot paziņojumam visu tās rīcībā esošo informāciju par nepārvaramas varas gadījumu un šī gadījuma izraisītajām sekām) un jāpieliek visas pūles, lai mazinātu nepārvaramas varas apstākļu sekas. Ja minētie apstākļi aizkavē vai pārtrauc Puses saistību izpildi, tad tādējādi ietekmētais saistību izpildes laiks un Līguma termiņi ir pagarināmi par laika periodu, kas vienāds ar nepārvaramas varas apstākļu darbības periodu un laiku.

8.3. Ja nepārvaramas varas apstākļu rezultātā Puse nevar izpildīt no Līguma izrietošās saistības ilgāk kā 90 (deviņdesmit) kalendārās dienas pēc kārtas, tad Pusei ir tiesības izbeigt Līgumu.

**9. Personas datu aizsardzība**

9.1. Ja līguma izpildes ietvaros kāda no Pusēm nodod otrai Pusei fizisko personu personas datus, turpmāk – personas dati, tad Puse, kura nodod personas datus, ir atbildīga par nodoto personu datu pareizību un to, ka tā ir tiesīga nodot datus otrai Pusei. Puses apstrādā no otras Puses iesniegtos personu datus, vai šī līguma izpildes laikā iegūtos personu datus, ar mērķi noslēgt līgumu, nodrošināt līgumā noteikto saistību izpildi, t.sk. parādu piedziņu, vai citu līguma mērķu sasniegšanu saskaņā ar spēkā esošo tiesību aktu prasībām.

9.2. Puse, kura nodod otrai Pusei savu darbinieku personas datus, nodrošina norādīto darbinieku informēšanu par viņu personas datu nodošanu Puses sadarbības partnerim un par viņu kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā. Puse, kura nodod otrai Pusei personu datus apstrādei, atbild par attiecīgo datu subjektu personas datu apstrādes tiesiskā pamata nodrošināšanu.

9.3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem. Puses apņemas bez iepriekšējas saskaņošanas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusēm var rasties šāds personas datu nodošanas tiesiskais pamats, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.

9.4. Pusei ir tiesības  pieprasīt, lai otra Puse papildina vai izlabo personas datus, vai pārtrauc Puses iesniegto personas datu apstrādi vai iznīcina tos, ja nodotie dati ir nepilnīgi, novecojuši, nepatiesi, prettiesiski apstrādāti vai  to apstrāde vairs nav nepieciešama Līguma  mērķiem.

9.5. Puses ir tiesīgas apstrādāt personas datus ne ilgāk kā tas nepieciešams Pušu tiesisko interešu aizsardzībai,  ne ilgāk kā to nosaka spēkā esošie tiesību akti un apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.

**10. Pārējie noteikumi**

10.1. Puses apliecina, ka tām ir saprotams Līguma saturs un nozīme, ka tās atzīst Līgumu par pareizu un abpusēji izdevīgu.

10.2. Pušu kontaktpersonas šī Līguma darbības laikā:

10.2.1. no Iznomātāja puses – Latvijas Nacionālā botāniskā dārza \_\_\_\_\_\_\_, tel.\_\_\_\_\_\_\_\_;

10.2.2. no Nomnieks puses - \_\_\_\_\_\_\_\_\_\_\_\_\_, tel.\_\_\_\_\_\_\_\_\_\_.

10.3. Šis Līgums sastādīts latviešu valodā divos eksemplāros uz 5 lapām ar 2 pielikumiem, no kuriem viens Līguma eksemplārs paliek Iznomātājam, viens Nomniekam. Visiem Līguma eksemplāriem ir vienāds juridiskais spēks*.*

10.4. Līguma parakstīšanas brīdī Līgumam ir sekojoši pielikumi, kas ir Līguma neatņemamas sastāvdaļas:

10.4.1. Pielikums Nr.1 - Teritorijas plāns ar iezīmētu nomas Objektu;

10.4.2. Pielikums Nr.2 - Izdruka no datorizētās zemesgrāmatas.

10.5. Visi paziņojumi, pieprasījumi, iesniegumi, šī Līguma sakarā nosūtāmi uz zemāk minētajām e-pasta adresēm.

10.6. Gadījumā, ja Līguma darbības laikā notiek Iznomātāja vai Nomnieka reorganizācija, attiecīgās Puses tiesības un pienākumus realizēs tiesību un saistību pārņēmējs.

10.7. Puses apņemas rakstiski nekavējoties par to paziņot otrai Pusei, ja tiek mainīts nosaukums, adrese, citi rekvizīti, vai mainījusies cita būtiska informācija, kas var ietekmēt Līguma pienācīgu izpildi. Puses uzņemas pilnu atbildību par šī pienākuma savlaicīgu nepildīšanu.

10.8. Šis Līgums pilnībā apliecina Pušu vienošanos. Nekādi mutiski papildinājumi netiks uzskatīti par šī Līguma noteikumiem.

**11. Pušu juridiskās adreses un rekvizīti:**

**Iznomātājs:Nomnieks:**

Latvijas Nacionālais botāniskais dārzs

Miera iela 1, Salaspils, Salaspils nov.,

LV – 2169 LV -

Reģ. Nr. 40900041256 Reģ. Nr.

Tālr.67945460 Tālr.

Valsts kase

Konts: LV48TREL221070100200B Konts:

Kods: TRELLV 22 Kods:

E -pasts: nbd@nbd.gov.lv E-pasts:

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_­­­­\_\_\_\_\_\_\_\_\_\_

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU